37. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΩΝ  ΥΠΗΡΕΣΙΩΝ Αριθ.Α3/10156 της 12/27 Σεπτ. 1978 (ΦΕΚ Β΄ 845) Περί των προϋποθέσεων ασκήσεως ιδιωτικώς του ιατρικού επαγγέλματος από το διδακτικό προσωπικό πλήρους απασχολήσεως του παραρτήματος Αλεξανδρουπόλεως της Ιατρικής Σχολής του Πανεπιστημίου Θεσ/νίκης, εντός του Γενικού Νοσοκομείου Αλεξανδρουπόλεως. Βλέπε παρ. 20 άρθρ.70 Νόμ. 1566/1985 (ΦΕΚ Α΄ 167), (τόμ. 31, σελ. 30,15) για τη παύση λειτουργίας του άνω εκπ/κού παραρτήματος Αλεξανδρούπολης του τμήματος Ιατρικής Παν/μίου Θεσσαλονίκης, τη μεταφορά των πανεπιστημιακών κλινικών στο τμήμα ιατρικής του πανεπ. Θράκης, την τύχη του προσωπικού κλπ. Έχοντας υπόψη: 1.Τις διατάξεις: α) του άρθρ. 7, παρ. 2 του Νόμ. 641/1977 «περί Ιδρύσεως και οργανώσεως Ιατρικών Σχολών και Πανεπιστημιακών Ιατρικών Κέντρων εις τα Πανεπιστήμια Πατρών, Ιωαννίνων και Θρά κης κ.λ.π.» και β) του άρθρ. 8 παρ. 2 του Νόμ. 708/1977 «Περί ρυθμίσεως εκπαιδευτικών θεμάτων». 2.Το υπ’ αριθ. 5232/10.7.78 έγγραφο της Ιατρικής Σχολής του Πανεπιστημίου Θεσσαλονίκης, αποφασίζουμε: Οι προϋποθέσεις, κάτω από τις οποίες θα μπορεί να δέχεται μέσα στο Νοσοκομείο την ιδιωτική του πελατεία το διδακτικό προσωπικό που απασχολείται «κατά πλήρες ωράριο» των Πανεπιστημιακών Κλινικών και Εργαστηρίων του παραρτήματος Αλεξανδρουπόλεως της Ιατρικής Σχολής του Πανεπιστημίου Θεσσαλονίκης, που έχουν εγκατασταθεί με την κοινή απόφαση Α3/8736/19.8.77 (ΦΕΚ Β΄ 880/77) και λειτουργούν στο Γενικό Νοσοκομείο Αλεξανδρουπόλεως, καθορίζονται ως ακολούθως: 1.Γενικά: α)Κάθε γιατρός από το διδακτικό προσωπικό πλήρους απασχολήσεως για ν’ ασκήσει το από τον Νόμο (Νόμ. 641/1977, άρθρ. 7 παρ. 2) δικαίωμά του να δέχεται ιδιωτική πελατεία στο Νοσοκομείο, θα πρέπει να υποβάλει σχετική έγγραφη δήλωση στο Διοικητικό Συμβούλιο του Νοσοκομείου. β)Η υποδοχή της ιδιωτικής πελατείας θα γίνεται σε χρόνο πέραν από το κανονικό ωράριο εργασίας και τις ώρες εφημερίας των γιατρών. γ)Το Διοικητικό Συμβούλιο του Νοσοκομείου θα ορίζει το χώρο στον οποίο θα δέχεται κάθε γιατρός την ιδιωτική του πελατεία. Στον ίδιο χώρο θα μπορούν να δέχονται σε διαφορετικές ώρες, περισσότεροι από ένα γιατροί. δ)Η είσπραξη της αμοιβής των γιατρών από την ιδιωτική τους πελατεία θα γίνεται από υπαλλήλους του Νοσοκομείου πού θα εκδίδουν για κάθε πελάτη ειδική έντυπη απόδειξη σε τετραπλούν τουλάχιστον, που από ένα αντίτυπο θα δίνεται στον πελάτη και στον γιατρό, ένα θα παραμένει στο Νοσοκομείο και ένα για κάθε άλλη νόμιμη χρήση. Για κάθε γιατρό θα τηρείται ξεχωριστό δελτίο εισπράξεων. Η αμοιβή που θα εισπράττεται, αφού αφαιρεθεί το υπέρ του Νοσοκομείου ποσοστό, που ορίζεται στην παρ. 5 της αποφάσεως αυτής, καθώς κατά τα υπέρ του Δημοσίου ποσά χαρτοσήμου και Φ.Κ.Ε και οι κατά Νόμο κρατήσεις υπέρ των Ασφαλιστικών Ταμείων, θ’ αποδίδεται στο δικαιούχο γιατρό κάθε μήνα. Η απόδοση γίνεται με διπλότυπη απόδειξη που υπογράφεται από τον γιατρό και τον υπεύθυνο υπάλληλο του Νοσοκομείου. 2.Χρόνος επισκέψεων: α)Το επισκεπτήριο της ιδιωτικής πελατείας των γιατρών καθορίζεται ως εξής: Α΄ Κύριο Διδακτικό Προσωπικό (ΚαθηγητέςΥφηγητές). Τρεις φορές την εβδομάδα και μέχρι 2 ώρες την κάθε φορά. (Αντί για τη σελ. 512, 07 (δ) Σελ. 512,07(ε) Τεύχος 1-52 Σελ. 65 Σχολή Επιστημών Υγείας- Τμήματα Ιατρικής, Φαρμακευτικής 31.Ε.η (α-β).34 Β΄ Επικουρικό Διδακτικό Προσωπικό (Επιμελητές-Ειδικοί Επιστήμονες). Δύο φορές την εβδομάδα και μέχρι 2 ώρες την κάθε φορά. β)Οι συγκεκριμένες ώρες του επισκεπτηρίου θα καθορίζονται με απόφαση του Διοικητικού Συμβουλίου του Νοσοκομείου, ύστερα από εισήγηση του Προέδρου του Επιστημονικού Συμβουλίου. Ο καθορισμός γίνεται έτσι πού να μη συμπίπτει την ίδια ημέρα το επισκεπτήριο και των δύο κατηγοριών (Καθηγητές-Υφηγητές), (Επιμελητές-Ειδικοί Επιστήμονες). Σε περίπτωση πού το επισκεπτήριο δύο εκ των πιο πάνω ομάδων συμπίπτει την ίδια ημέρα, ο χρόνος επισκέψεων μεταξύ αυτών, καθορίζεται επάλληλα για να υπάρχει μεγαλύτερη ευχέρεια εξυπηρετήσεως από πλευράς χώρων και Γραμματείας. 3.Εργαστηριακές εξετάσεις: α)Οι εργαστηριακοί γιατροί θα ενεργούν τις εργαστηριακές εξετάσεις της ιδιωτικής τους πελατείας στα αντίστοιχα εργαστήρια του Νοσοκομείου σε χρόνο πού θα καθορίζεται σύμφωνα με την προηγούμενη παρ. 2β. β)Για κάθε ζημιά των οργάνων του Εργαστηρίου από την διενέργεια εξετάσεων της ιδιωτικής του πελατείας πέραν από εκείνη της συνηθισμένης χρήσεως, υπεύθυνος είναι ο γιατρός σε βάρος του οποίου και καταλογίζεται αυτή. 4.Αμοιβή επισκέψεων. α)Η αμοιβή για κάθε επίσκεψη ορίζεται: 1)Για το Κύριο Διδακτικό Προσωπικό σε 1.000 δραχμές. 2)Για το Επικουρικό Διδακτικό Προσωπικό (Επιμελητές-Ειδικοί Επιστήμονες) σε 500 δραχμές. β)Για ιατρικές πράξεις γενικά θα εισπράττονται τα ποσά πού προβλέπονται στην δεύτερη και μεγαλύτερη στήλη του οικείου Π.Δ/τος «περί κανονισμού αμοιβής Ιατρικών επισκέψεων και πράξεων και Ιατροδικαστικών Υπηρεσιών», όπως ισχύουν κάθε φορά. 5.Απόδοση ποσοστού της αμοιβής υπέρ του Νοσοκομείου: α)Από το ποσό της αμοιβής πού εισπράττεται για κάθε γιατρό από την ιδιωτική του πελατεία ποσοστό 30 % κρατείται από το Νοσοκομείο σαν αποζημίωση έναντι των δαπανών του από την άσκηση εντός αυτού του ιδιωτικού έργου των γιατρών. β)Ειδικά από τα ποσά πού εισπράττονται για ιατρικές πράξεις πού διενεργούνται στα Εργαστήρια του Νοσοκομείου ή για τις οποίες χρησιμοποιούνται επιστημονικά όργανα του Νοσοκομείου, κρατείται υπέρ του Νοσοκομείου ποσοστό 50%. 6.Η απόφαση αυτή ισχύει για εξ μήνες από τη δημοσίευσή της στην Εφημερίδα της Κυβερνήσεως. Σελ. 512,08(ε) Τεύχος 1-52 Σελ. 66 